Apstiprināti
Daugavpils pilsētas domes iepirkumu komisijas
2014.gada 28.aprīļa sēdē, prot.Nr.4

**Atklāta konkursa**

**„Publicitātes pakalpojumu nodrošināšana**

**Daugavpils pilsētas domei”**

identifikācijas numurs DPD 2014/08

**NOLIKUMA GROZĪJUMI NR.3**

 Daugavpils pilsētas domes iepirkumu komisija 2014.gada 28.aprīļa sēdē (prot.Nr.4), ir pieņēmusi lēmumu izdarīt atklāta konkursa „Publicitātes pakalpojumu nodrošināšana Daugavpils pilsētas domei”, DPD 2014/08 nolikumā, šādus grozījumus:

**1.** Aizstāt konkursa nolikumā vārdus un skaitļus „2014.gada 7.maijs” ar vārdiem un skaitļiem „2014.gada 23.maijs” attiecīgā locījumā.

**2.** Papildināt konkursa nolikuma 2.3.punktu ar teikumu šādā redakcijā:

„Piedāvājumu par publicitātes pakalpojumu nodrošināšanu vienā laikrakstā var iesniegt tikai viens pretendents – laikraksta īpašnieks, izdevējs vai redakcija.”.

**3.** Aizstāt konkursa nolikuma 3.2.1.apakšpunktā vārdu „Komercreģistrā” ar vārdiem „Masu informācijas līdzekļu reģistrā”.

**4.** Izteikt konkursa nolikuma 3.2.2.apakšpunktu šādā redakcijā:

„3.2.2. pretendents ir laikraksta īpašnieks, izdevējs vai redakcija”.

**5.** Aizstāt konkursa nolikuma 4.1.2 punktā apzīmējumu „m2” ar apzīmējumu „cm2”.

**6.** Izteikt konkursa nolikuma 2.pielikuma A.DAĻAS 2.1.punktu šādā redakcijā:

„2.1. Laikraksts iznāk latviešu valodā vai nodrošina informācijas publiskošanu latviešu valodā;”.

**7.** Svītrot konkursa nolikuma 3.pielikumā „Tehniskais piedāvājums” vārdus „/interneta vietnēs”.

**8.** Izteikt konkursa nolikuma 7.pielikuma „Līguma projekts” 8.1.punktu šādā redakcijā:

„8.1. Puses apņemas neizpaust konfidenciālu informāciju, kas kļuvusi zināma Līguma izpildes rezultātā un var kaitēt Pušu interesēm. Iesniedzot konfidenciālu informāciju, Puse rakstveidā norāda, ka tā ir konfidenciāla. Šādas informācijas izpaušana trešajām personām vai publicēšana ir atļauta tikai Pusēm savstarpēji rakstiski vienojoties. Informācijai, kura saskaņā ar normatīvajiem aktiem ir vispārpieejama, nevar noteikt konfidencialitātes statusu.”

Iepirkumu komisijas priekšsēdētāja vietniece O.Jesse